খবর ৭১: জমকালো নানা আয়োজনের মাধ্যমে মেঘনা ব্যাংক Tap’n Pay ক্রিকেট টুর্নামেন্ট TPL T10 এর উদ্বোধন করা হয়েছে। আজ মঙ্গলবার সাভারে রেডিও কলোনি স্কুল মাঠে বিশ্ব ক্রিকেটের অলরাউন্ডার ও বাংলাদেশ জাতীয় ক্রিকেট দলের অধিনায়ক সাকিব আল হাসান টুর্নামেন্টের উদ্বোধন করেন। ম্যাস্ট্রো ক্রাউন কলেজের ব্যবস্থাপনায় আয়োজিত উদ্বোধনী অনুষ্ঠানে Mobility i Tap n Pay Bangladesh Limited এর প্রতিষ্ঠাতা ও প্রধান নির্বাহী ড. কামরুল আহসানের সভাপতিত্বে প্রধান অতিথি হিসেবে উপস্থিত ছিলেন মেঘনা ব্যাংক লিমিটেডের চেয়ারম্যান ও আওয়ামী লীগের কোষাধ্যক্ষ এইচ এন আশিকুর রহমান এমপি, বিশেষ অতিথি হিসেবে উপস্থিত ছিলেন, ডা.এনামুর রহমান এমপি, ঢাকা জেলা আওয়ামী লীগ ও বায়রা’র সভাপতি বেনজির আহমেদ, বিকেএসপির সাবেক মহাপরিচালক লে. কর্ণেল এম এ লতিফসহ স্থানীয় বিভিন্ন সংগঠনের নেতৃবৃন্দ।